Oficiālais Vēstnesis L 183 , 12/07/2002 Lpp. 0062 - 0063



Komisijas Lēmums (2002. gada 10. jūlijs), ar ko groza Lēmumu 2002/199/EK par dzīvnieku veselības prasībām un veterināro sertifikāciju dzīvu liellopu un cūku ievešanai no dažām trešām valstīm (izziņots ar dokumentu Nr. C(2002)2553) (Dokuments attiecas uz EEZ) (2002/578/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot liellopus, cūkas, aitas un kazas, kā arī svaigu gaļu vai gaļas produktus no trešām valstīm [1], kurā jaunākie grozījumi izdarīti ar Regulu (EK) Nr. 1452/2001 [2], un jo īpaši tās 8. panta 3. punktu, tā kā: (1) Saskaņā ar Direktīvas 72/462/EEK 8. panta 3. punktu prasības attiecībā uz testiem uz brucelozi, govju enzootisko leikozi un tuberkulozi, kas paredzētas dažās trešās valstīs, var uzskatīt par līdzvērtīgām tām prasībām, kādas noteiktas attiecībā uz Kopienas iekšējo tirdzniecību. (2) Kanāda ir iesniegusi informāciju par savu režīmu, kādā tā oficiāli atzīst, ka ganāmpulkos nav sastopama govju enzootiskā leikoze. (3) Čehijas Republika ir iesniegusi informāciju par savu režīmu, kādā tā oficiāli atzīst, ka nav sastopama govju enzootiskā leikoze. (4) Šīs garantijas, ko Kanāda un Čehijas Republika sniegušas attiecībā uz govju enzootisko leikozi, var uzskatīt par līdzvērtīgām tām, kādas noteiktas attiecībā uz Kopienas iekšējo tirdzniecību. (5) Kanādas un Čehijas Republikas kompetentās veterinārās iestādes apņēmušās nekavējoties paziņot Komisijai par jebkādiem priekšlikumiem izdarīt grozījumus to noteikumos par šiem režīmiem. (6) Komisijas Lēmums 2002/199/EK [3] ir attiecīgi jāgroza. (7) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 2002/199/EK VI pielikumu aizstāj ar šā lēmuma pielikumu. 2. pants Šis lēmums stājas spēkā sešdesmitajā dienā pēc tā publicēšanas Eiropas Kopienu Oficiālajā Vēstnesī. 3. pants Šis lēmums ir adresēts dalībvalstīm. Briselē, 2002. gada 10. jūlijā Komisijas vārdā — Komisijas loceklis David Byrne [1] OV L 302, 31.12.1972., 28. lpp. [2] OV L 198, 21.7.2001., 11. lpp. [3] OV L 71, 13.3.2002., 1. lpp. -------------------------------------------------- PIELIKUMS " VI PIELIKUMS Prasības, kas jāievēro, lai oficiāli atzītu, ka liellopu ganāmpulkos, valstīs un reģionos nav sastopamas šādas slimības: (Piemēro A vai B iedaļu) A iedaļa 1. Tuberkuloze un bruceloze: Padomes Direktīvas 64/432/EEK A pielikums. 2. Govju enzootiskā leikoze (GEL): Padomes Direktīvas 64/432/EEK D pielikums. B iedaļa: Līdzvērtīgums 1. Eksportētājas trešās valsts oficiālo kontroles programmu uzskata par līdzvērtīgu Padomes Direktīvas 64/432/EEK A un D pielikumam. 2. Šādas turpmāk minētas oficiālās kontroles programmas ir atzītas kā līdzvērtīgas: ISO kods | Valsts | Tuberkuloze | Bruceloze | GEL | Ganām- pulks | Reģions vai valsts | Ganām- pulks | Reģions vai valsts | Ganām- pulks | Reģions vai valsts | CA | Kanāda | — | — | — | — | X | — | CZ | Čehijas Republika | — | — | — | — | — | X | " --------------------------------------------------